# Benefon

### Wikipedia

Benefonin logo

Benefon Oyj on suomalainen pörssiyhtiö, jonka kotipaikka on Salo. Yhtiön perusti vuonna 1988 diplomi-insinööri Jorma U. Nieminen, joka oli aiemmin toiminut Nokia Oyj:n matkapuhelinyksikön suunnittelujohtajana.

## [muokkaa] Tuotteet

NMT-tekniikkaan perustuvien matkapuhelinten kaudella Benefon tunnettiin edistyksellisistä matkapuhelimistaan, joiden hinta oli muita vastaavia matkapuhelimia korkeampi.

Benefonin matkapuhelimissa on ollut yhtiön tuotekehityspanoksen ansiosta monia innovaatioita:

- Benefon Dual Sim -matkapuhelimessa oli kaksi SIM-korttia, mikä mahdollisti työ- ja kotipuhelinkorttien pitämisen puhelimessa.
- Benefon Q:ssa oli Microsoftin webbiselain ennen kuin WWW-sivuja kyettiin katselemaan WAP 2.0/HTML 4.03/XHTML 1.0 -selaimella varustetuilla WAP-puhelimilla.

Kun Benefon Q:n markkinoille tulo viivästyi, pääosa Benefonin tuloksesta kertyi NMT-puhelimista, joiden markkinoilla kilpailu jatkuvasti koveni ja myyntikatteet pienenivät. Kun NMT-puhelimet poistuivat Pohjoismaiden jälkeen myös merkittävistä vientimaista, Benefon keskittyi paikantamispuhelimiin.

Vuonna 1998 Benefon suoritti Euroopassa kokeiluhankkeen MORE-puhelimellaan. Kokeilun tarkoitus oli lisätä ihmisten turvallisuutta nk. turvamatkapuhelimen avulla. Kokeilujakson myötä kehittyi Benefon Esc, joka tuli markkinoille vuonna 1999. Tämä oli GSM-puhelin, jossa on mukana avustettu GPS-paikannus (AGPS). Puhelin oli ensimmäinen laatuaan maailmassa.

1990-luvun lopulta alkaen Benefon on erikoistunut matkapuhelimiin, joissa on satelliittipaikannin. Benefon määrittelee itsensä GSM/GPS-mobiilitelematiikkapäätelaitteiden ja -ratkaisujen kehittäjäksi.

Vuoden 2000 aikana Benefon alkoi kehittää kaikki tuotteensa telematiikkainstrumenteiksi. Tällöin tuli myyntiin Benefon Track, joka sekin oli lajissaan ensimmäinen maailmassa. Nämä Benefonin valmistamat laitteet huomioitiin etenkin Yhdysvalloissa, jossa Benefon Track Pro NT 2.0 oli hyvin esillä vuonna 2004. Jo aiemmin tieto Benefon:in telematiikkatuotteista liittyen mm. henkilökohtaiseen turvallisuuteen huomioitiin Yhdysvaltain tietoliikenneviranomaisen FCC:n raportissa vuonna 2001 syyskuun 11. päivän iskujen jälkeen.

## [muokkaa] Talous

Yrityksen liikevaihto vuonna 2005 oli noin 7,5 miljoonaa euroa. Yritys on ollut pitkään taloudellisissa vaikeuksissa, ja myös vuonna 2005 se teki tappiota noin 3,4 miljoonaa euroa. Benefonin nykyinen pääomistaja on brittiläinen sijoitusyhtiö Octagon Solutions.

Benefonin osake on listattu Helsingin pörssissä.

## [muokkaa] Aiheesta muualla

- Benefonin kotisivu

| Tämä yritystä käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/e/n/Benefon.html

Luokat: Yritystyngät | Matkapuhelimet | Suomalaiset pörssiyhtiöt | Matkapuhelinvalmistajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Español
- Svenska